Cancelled!

"****" (בעברית: "**מְבֻטֶּלֶת!**") הוא שיר שהוקלט על ידי הזמרת-יוצרת האמריקאית טיילור סוויפט. הוא יצא לאור ב-3 באוקטובר 2025 יחד עם שאר רצועות האלבום *[[The Life of a Showgirl]]*, זוהי הרצועה ה-10 באלבום.

## רקע
*[[The Life of a Showgirl]]* הוא אלבום האולפן השנים-עשר של סוויפט, שיצא לאור ב-3 באוקטובר 2025. האלבום הופק בידי סוויפט בשיתוף המפיקים השוודים מקס מרטין ושלבאק, עמם עבדה בעבר באלבומיה *[[Red (אלבום של טיילור סוויפט)|Red]]* (2012), *[[1989 (אלבום)|1989]]* (2014) ו-*[[Reputation]]* (2017). הליך הפקתו החל במאי 2024 לאחר שיחה בין סוויפט למרטין במהלך סיבוב ההופעות "The Eras Tour" בסטוקהולם, והמשיך במפגשי הקלטות בשוודיה בין הופעות הסיבוב האירופי. תוכנו של האלבום עוסק בחוויות וברגשות שחוותה סוויפט מאחורי הקלעים בתקופת הסיבוב, והוא עוצב כיצירה מגובשת מבחינת נושא ומוזיקליות, הכוללת שנים-עשר שירים בלבד. זהו אלבומה הראשון מאז *Red* שאינו כולל קרדיט למפיק ג'ק אנטונוף.

הכרזת האלבום התקיימה לראשונה במסגרת ההסכת "New Heights", בהנחיית טרוויס קלסי, בן זוגה של סוויפט, ואחיו ג'ייסון קלסי. עטיפת האלבום, שצולמה בידי צלמי האופנה מרט ומרקוס, עוצבה בהשראת ציורו של ג'ון אוורט מיליי "אופליה" מהמאה ה-19. העטיפה משתלבת באסתטיקה הכללית של האלבום, המדגישה את הפאר, הראוותנות והמקסימליזם המזוהים עם מופעי נערות השעשועים. האלבום יצא לאור לאחר הצלחתו הבין-לאומית של קודמו, *[[The Tortured Poets Department]]* (2024), שהיה לאלבום הנמכר ביותר בעולם באותה שנה.

## הערכה ביקורתית
השיר "" קיבל ביקורות מעורבות. סופי תומפסון וקייטלין רובסון מאתר *Indy100* תיארו את השיר כ"עוקצני", ואהבו אותו יותר מאשר "Look What You Made Me Do" (2017), כשהן סבורות שהשיר מראה כיצד טיילור סוויפט "השתפרה מאוד בלעמוד על שלה ולהגן על עצמה". פלאבי בוס מ-*Prestige* תיארה את השיר כ"חד, קצבי ומאוד בסגנון האלבום *[[Reputation]]*". איזבלה סוארס מאתר *Collider* בחרה ב-"" כשיר השני הטוב ביותר מתוך באלבום, וכינתה אותו אחד מהשירים "הנועזים ביותר" של סוויפט, עם אווירה אפלה ו"ליריקה חדה", מלבד השורה "girlboss too close to the sun". ג'ינה וורץ מ-*[[Screen Rant]]* כתבה שסוויפט "עונדת את הביטול החברתי כתג של כבוד", והוסיפה שהשיר מדגיש את "חוש ההומור המרושע" שלה. מתיו דווייר מ-*[[PopMatters]]* תיאר את "" כ"מתקפה מצמררת ומרשימה על קומפלקס תעשיית הסלבריטאים", בעוד רן גרייבס מ-*[[Consequence]]* ראה בו "שיר קצבי עם מילים שובבות שנשמעות טוב יותר מאשר כשהן נקראות". מבקרי *Glamour* קיבלו את השיר בחיוב: שנטל ולדהולץ כינתה אותו לשיר האהוב עליה, וסם ריד השווה את המילים ל"אוסף של ציוצים מצליחים". ג'ייסון ליפשוטץ מבילבורד כתב שהשיר "מציג היטב כיצד סוויפט הופכת את הפצעים שלה לנחישות קרה".

מבקרים אחרים מתחו ביקורת על מילות השיר והנרטיב שלו, במיוחד על השורה "". אינדיה בלוק מ-*[[The London Standard]]* כתבה שהשיר "מאוד כיפי מוזיקלית", אך ביקרה את המילים כ"תאונת דרכים של קרינג' מילניאלי מיושן". אנה גאקה מפיצ'פורק כינתה אותו "גרסה חסרת סטייל של Look What You Made Me Do", בעוד וולמאכר מ-*Beats Per Minute* טען כי חסרה בו ה"אנרגיה המאנית, הנואשת והשיכורה של Don't Blame Me (2017). אותו מבקר גם סבר שמילות הפזמון הן "די תיאוריות ומוזרות עבור כוכבת הפופ הגדולה והאהובה ביותר של זמננו". מייגן לפייר מ- טענה כי סוויפט הגזימה באופן שבו הוצגה כ"מבוטלת" בעבר, וכך הפחיתה מחשיבותם של מקרים אמיתיים והפכה את הנושא לאמירה שטחית ואופנתית. היא גם כתבה שהשיר "נשמע כמו מוזיקה של נבל של דיסני — האחות החורגת והמכוערת של Vigilante Shit". מגזין *[[Paste]]* דירג אותו כשיר ה-13 הגרוע ביותר לשנת 2025, ביחד עם עוד שני שירים של סוויפט מתוך האלבום *[[The Life of a Showgirl]]*, "Wood" ו-"Actually Romantic".

## מיקומי שיא

## הערות שוליים

קטגוריה:שירי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק